কেলেব ম্যাকলখলিন
কেলেব ম্যাকলখলিন (ইংরেজি: Caleb McLaughlin, উচ্চারণ: কেই্‌লেব ম্যাক্‌লাফ্‌লিন; জন্ম: অক্টোবর ১৩, ২০০১) একজন মার্কিন অভিনেতা। তিনি মার্কিন যুক্তরাষ্ট্রের নিউ ইয়র্ক শহরের ব্রডওয়ে থিয়েটারের গীতিনাট্য দ্য লায়ন কিং এ কিশোর সিম্বা চরিত্রে অভিনয় করার মাধ্যমে তার অভিনয় জীবন শুরু করেন। ২০১৬ সাল থেকে তিনি মার্কিন সম্প্রচার ভিত্তিক প্রতিষ্ঠান নেটফ্লিক্স এর কল্পবিজ্ঞান দৃশ্যকাব্য সমৃদ্ধ ধারাবাহিক "স্ট্রেঞ্জার থিংস" এ "লুকাস সিনক্লেয়ার" ভূমিকায় অভিনয় করছেন। এক বিবৃতিতে নিশ্চিত করা হয় যে, তিনি নাটকটির দ্বিতীয় মৌসুমে প্রত্যাবর্তন করছেন। ২০১৭ সালে ম্যাকলাফলিন মার্কিন টেলিভিশন চ্যানেল বেট এ প্রচারিত ৩ খণ্ড বিশিষ্ঠ মিনি ধারাবাহিক দ্য নিউ এডিসন স্টোরিতে রিকি বেল চরিত্রে অভিনয় করেন।